sasicodes/solvari-1 huggingface dataset:
இங்கு நிலத்தில் நின்றுகொண்டே உயரமான மாடியில் நின்று புகைப்படம் எடுப்பதுபோல் முகபாவனைகளைக்கொண்டு அசத்தல் செல்ஃபி எடுக்கலாம்.
தங்களை விதவிதமாக மெருகேற்றி டங் அவுட் பவுட் எனப் பலவிதமான முகபாவனைகளைச் செய்து ஒப்பனை அறையை செல்ஃபியின் பிறப்பிடமாகவே மாற்றிவிட்டனர்.
எனும் ஓவியரின் கைவண்ணத்தில் உருவான ஆப்டிகல் எலெக்ட்ரிக்கல் டேப் இல்லூஷன் வித்தியாசமான செல்ஃபி பிரியர்களுக்கு மிகவும் பிடிக்கும்.
தர்மேந்திர பிரதானுக்கு தமிழ்த் தேசிய பேரியக்கம் கண்டனம் அப்பாவின் இறப்பைப் பொண்ணு உணரலை அவரின் முகத்தைக்கூட பார்க்கலை கலங்கும் நடிகர் விஜயராஜனின் மனைவி
இது தொடர்பாக அமைச்சர் மகிந்த சமரசிங்க சமர்ப்பித்த ஆவணங்களுக்கு அமைச்சரவை இன்று புதன்கிழமை அங்கீகாரம் வழங்கியுள்ளது.
அரசாங்கத்தின் அபிவிருத்திக் கொள்கைக் கட்டமைப்பிற்கு அமைவாக வடக்கின் பொருளாதார நுழைவாயில் வலயமாக அபிவிருத்தி செய்யும் திட்டத்தின் கீழ் காங்கேசன்துறை துறைமுகம் அபிவிருத்தி செய்யப்படவுள்ளது.
இதன்படி இந்திய அரசாங்கம் வழங்கியுள்ள நிதியைப் பயன்படுத்தி காங்கேசன்துறை துறைமுகத்தில் தற்போது காணப்படுகின்ற பகுதிகளை மறுசீரமைப்பு செய்தல் மற்றும் புதிய இறங்கு துறையொன்றை நிர்மாணித்தல் ஆகிய பணிகளை மேற்கொள்ள நடவடிக்கைகள் மேற்கொள்ளப்பட்டுள்ளன.
இதனடிப்படையில் புதிய இறங்குதுறையின் பணிகளை இலங்கைத் துறைமுக அதிகாரசபையினால் மேற்கொள்வதற்கும் இதற்குத் தேவையான கொள்முதல் மற்றும் தொழில்நுட்பங்களை மதிப்பீடு செய்வதற்கான குழுவொன்றை அமைப்பதற்கும் அமைச்சர் மகிந்த சமரசிங்க அமைச்சரவையில் அங்கீகாரம் கோரியிருந்தமை குறிப்பிடத்தக்கது.
கல்வி அமைச்சில் சமீபத்தில் இடம்பெற்ற முன்னேற்ற மதிப்பீட்டுக்கூட்டத்தில் கலந்துகொண்டபோதே அவர் இந்த விடயங்களை தெரிவித்துள்ளார்.
புள்ளிகள் வழங்கும் நடைமுறை மற்றும் தெரிவு செய்யப்படும் மாணவர்களின் வதிவிடம் குறித்த தகவல்களை சமர்ப்பிப்பதில் பிரச்சனைகள் ஏற்படாதவகையில் பிள்ளைகளின் தகைமைகள் தொடர்பிலான தகவல்களை பகிரங்கப்படுத்துவது குறித்தும் கவனம் செலுத்துமாறும் அமைச்சர் இதன்போது அதிகாரிகளுக்கு ஆலோசனை வழங்கினார்.
போலியாக தயாரிக்கப்படும் ஆவணங்களை பயன்படுத்தி மாணவர்களை பாடசாலைக்கு சேர்த்துக்கொள்வதற்காக பெற்றோர் முயற்சிப்பதன் காரணமாக தகுதிகளை பூர்த்தி செய்யும் மாணவர்களுக்கு அநீதி இழைக்கப்படுவதாக முன்வைக்கப்பட்ட முறைப்பாடுகள் குறித்தும் இதன்போது விசேட கவனம் செலுத்தப்பட்டது.
இவர் சமூக வலைத்தளத்தில் ஐக்கிய அரபு அமீரக அரசு மற்றும் அரசியல் தலைவர்கள் குறித்து தவறான மற்றும் வெறுப்புணர்வை தூண்டும் வகையிலான தகவல்களை பரப்பியதாக குற்றச்சாட்டு எழுந்தது.
அப்போது மன்சூர் தனது தவறான பதிவுகளின் மூலம் ஐக்கிய அரபு அமீரகத்தின் கவுரவத்தையும் அரசியல் தலைவர்களையும் இழிவுபடுத்தி விட்டதாக நீதிமன்றம் கூறியது.
என்னசெய்வதென்றே அறியாத சித்ரா பதட்டத்தில் கௌரி..கௌரி.என்னாச்சும்மா..இங்க பாரு..இதோஇதோ.என்னைப் பாரேன்கெளரிம்மாஎன்று மகளின் கன்னத்தை பட படவென்று தட்டிய சித்ரா பக்கத்திலிருந்த தம்ளரில் இருந்து தண்ணீரை எடுத்து சளக்சளக் கென்று கௌரியின் முகத்தில் தெளிக்கவும்.சட்டென்று கண்களைத் திறந்த கௌரி குழப்பமான பார்வையில் என்னாச்சு..?
வசந்தி கொஞ்சம் இவளைப் பார்த்துக்கோநான் கௌரிக்கு குடிக்க சூடா ஒரு காப்பி போட்டு எடுத்துண்டு வரேன்என்று பர பர வென்று அடுக்களைக்குள் போனவள் ஸ்விட்சைத் தட்டி .மைக்ரோவேவில் பாலை வைத்து ஒரு நிமிஷத்தை செட் பண்ணிவிட்டு பூஜையறைக்குள் நுழைந்தவள் கையில் கிடைத்த பணத்தை மஞ்சள் கரைத்து நனைத்த துணியில் வைத்து வேண்டிக் கொண்டே முடிச்சுப் போட்டு கண்ணீர் மல்க குருவாயூரப்பனைத் தொழுது படத்துக்கு கீழே ஒழிஞ்சுவைக்கிறாள்.மனம் பதபதைக்கிறது.
கௌரி இந்தாக் காஃபி என்று சிறிது சிறிதாக டம்ப்ளரில் விட்டு கொடுத்தவள் பயப்படாதே இதொண்ணுமில்லை ..கவலைப் படாதே தைரியமாயிருஎன்று ஆறுதலாக் அவள் தலையைத் தடவிக் கொடுத்தவள்.கௌரியின் முகத்தைப் பார்க்கிறாள்.
சாதாரணமாக இந்த விஷயத்தில் சந்தோஷத்தால் மலர்ந்து புன்னகை ததும்ப வேண்டிய கௌரியின் முகம்.சோகத்தில் பயத்தில் கூம்பிக் கிடந்தது.
கல்யாணச் சத்திரம் தேடித் பிடித்து ஊருக்கெல்லாம் பத்திரிகை வைத்து அழைத்து கல்யாண விருந்துக்கு ஏற்பாடு செய்து பட்டுப் புடவைகள் நகைகள் என்று கடை கடையாய் தேடிப்போய் பார்த்துப் பார்த்து வாங்கி மகளை அழகு பண்ணி கல்யாணக் கோலத்தில் மாலையும் கழுத்துமாய் தழையத் தழையத் முஹூர்த்தத்துக்கு மடிசார்ப் புடவை கட்டிண்டு கழுத்து நிறைஞ்ச திருமாங்கல்ய சரடோட பக்கத்துல மாப்பிள்ளையையுமாப் பார்த்து ரசிக்க கனவு கண்டிருந்தவளை பாலைவனத்தில் நிறுத்தி கதற வைத்தது போல ஒரே நாளில் என்னைப் பார்த்து நீ பாட்டி ஆயாச்சுன்னு சொன்னாக்கா என்னவாக்கும் பண்றது?
ஆசையில் மண் விழுந்ததுமில்லாமல் தலையில் இடி விழுந்தால்.எல்லாம் என் தலையெழுத்து.இந்தப் பூனையும் பாலைக் குடிக்குமான்னு கல்லூளி மங்கியா மூணு மாசத்தைக் கடத்திட்டு இப்பச் சொல்றாஇப்படி தனியா விட்டுட்டுப் போன அவருக்கு வந்த சாவு நேக்கு வந்திருக்கப் படாதா..?
கௌரிஎன் தங்கமே .நமக்கு இந்த மாதிரி துரோகியோட குழந்தை வேண்டாம்டி.நல்ல லேடி டாக்டராப் பார்த்து காதும் காதும் வெச்சாப்போல .ஒத்துக்கோடி .
இது துரோகத்துல உருவான கரு இல்லை கௌரி அடி வயிற்றைப் பிடித்துக் கொண்டு அலறியது கண்டு சர்வ நாடியும் அடங்கியபடி இவளிடம் இனி என்னோட எந்த நல்ல வார்த்தையும் செல்லாதுஎன்பதை உணர்ந்து கொண்டவளாக சித்ரா அங்கிருந்து மெல்ல நகர்ந்தாள் .
எந்த நாசமாப் போறவன் இவங்களைப் போயி இப்படி ஏமாத்தி நாசம் பண்ணீட்டு போனானோ.இம்புட்டுப் படிச்சு பெரிய உத்தியோகத்துல இருக்குற இவங்களுக்கே இந்த நெலமை.இப்படி ஒரு தங்கமான பிள்ளைய நாறடிச்ச அந்த கஸ்மாலம்நாதாரிஅவன் குடும்பத்தோட நாசமாப் போக என்று முணுமுணுத்துக் கொண்டே விரல்களை நெட்டி முறிக்கிறாள் .
அடுத்த அறையிலிருந்து வசந்தி மனசுக்குள் புலம்புவதைப் பார்த்த சித்ரா கண்களில் கண்ணீர் மல்க இந்த விஷயத்தை யார்கிட்டயும் சொல்லிப்புடாத வசந்தி..என்று வார்த்தையால் சொல்ல இயலாமல் மெளனமாக சைகையால் சொல்லி கெஞ்சிக் கொண்டிருந்தாள்.
அம்மா.இத்தப் போயி நா வெளிய யார்கிட்டயும் சத்தியமா மூச்சு விடமாட்டேன்.நான் கௌரியம்மாவை கண்ணும் கருத்துமா கவனிச்சுக்கறேன்.
நீங்க கவலைப் படாமே தைரியமா இருங்க..என்று பதிலுக்கு சைகை செய்தவள் ..ஆனால்இந்தக் குழந்தையை மட்டும் கெளரிம்மா பெத்துக்கிறட்டும்.
அதற்குள் வசந்தி வாசலில் வந்து விழுந்த அன்றைய செய்தித்தாளை எடுத்துப் புரட்டியபடியே.அம்மாஇங்க பாருங்க ஒரு பொண்ணு பண்ணியிருக்குற காரியத்தைஇதே போலத் தான் அவ காதலன் ஊட்டாண்ட போய் உண்ணாவிரதம்னு குந்திக்கிச்சாம்..நீங்க கூட அப்படி செய்து அந்தாள தெருவுக்கு இழுககோணம் சும்மா விடக்கூடாது என்ன சொல்றீங்க..நா சொல்றது கரீட்டு தான போடி பைத்தியம்.அவனைத் தெருவுல இழுத்தால் இவளும் தான் தெருவுக்கு வரணம்.
சித்ரா சுமுகமான சூழ்நிலைக்கு நிலைமையை மாற்ற நினைத்தவளாக முகத்தில் வலுக்கட்டாயமாக புன்னகையை வரவழைத்தபடி கண்களைப் புடவைத் தலைப்பால் துடைத்துக் கொண்டே கேட்கிறாள்.
நான் உன் பொண்ணும்மா..நீ வெளில தான் பலாப் பழம் மாதிரி முள்ளு முள்ளா.ஆனால் உள்ளுக்குள்ள எத்தனை இனிமையானவள்மா நீஉன்னால் யாரோட மனத்தையும் காயப்படுத்த முடியாது.
சித்ரா வாய் வார்த்தைக்கு மகளுக்காக இந்த வார்த்தையைச் சொன்னாளே தவிர உள்ளுக்குள் நெருப்பு கனன்று கொண்டிருந்ததை அவள் மட்டுமே அறிவாள் .
நீண்ட நாட்கள் கழித்து அவள் சிரிப்பதை அவளே உணர்ந்தவள் கண்களில் பனித்த கண்ணீரை விரல்களால் தட்டிவிட்டு சிறிது பயம் கலந்த வெட்கத்தோடு சித்ராவை பார்க்கிறாள்.
கௌரி.இன்னைக்கு நீ லீவு போட்டுட்டு ரெஸ்ட் எடுத்துக்கோட்டியா..சாயந்தரமா டாக்டரைப் போய் பார்த்துட்டு வரலாம்சரியா என்று கௌரியைப் படுக்க வைத்த சித்ரா வசந்திநீ போயி இன்னைக்கு உன்னோட க்ரெச்சை கவனிச்சுக்கோ.
.இன்னைக்கு சங்கடஹர சதுர்த்தி வேற..அந்தப் பிள்ளையார் தான் நம்மள இந்தப் பெரிய தர்ம சங்கட நிலைமைலேர்ந்து நிவர்த்தி பண்ணணம்.
வாசலில் யாரோ வரும் சத்தம் கேட்கவும் வசந்தி வாசல்ல யார் வந்திருக்கான்னு கொஞ்சம் போய் பாரேன்..சித்ரா சொன்னதும் வசந்தி நேரங்கெட்ட நேரத்தில் தான் இப்படி யாராச்சும் வந்து நிப்பாங்க?
நிம்மதியா அளுவக் கூட முடியாது போல.பால்காரன் பேப்பர்காரன் குப்பைக்காரன்அயர்ன்காரன்னு ..அலுத்துக் கொண்டே சென்று கதவைத் திறந்ததும்.
என்று உரிமையோடு அழைத்ததும் இல்லாமல்.சித்ரா மாமி இருப்பாளே.எங்கே மாமியை இப்போல்லாம் கண்ல படறதே இல்லை.என்று கண்கள் அலைபாய கொஞ்சம் சத்தமாக கேட்கவும் அவளருகில் நின்றிருந்த அவளது கணவர் கொஞ்சம் மெல்லமாப் பேசுடி கோதை..நோக்கு அத்தனையும் மறந்து போச்சாகௌரியோட அப்பா ஈஸ்வரன் தவறிப் போய்ட்டாரோல்லியோ மாமி கவலைல இருப்பாளேடி தன் மனைவியின் காதைக் கடிக்கிறார் வந்தவர்.
அதற்குள் வசந்தி உள்ளே போய் சித்ராவிடம் பக்கத்துவீட்டுக் காரங்களாம்புருஷன் பொஞ்சாதி ரெண்டு பேரும் வந்திருக்காங்க ..என்ன சொல்ல..என்று சித்ராவிடம் கேட்கவும்.
என்று வலுக்கட்டாயமாக முகத்தில் மலர்ச்சியை நிரப்பிக் கொண்டவள் சித்ரா நான் வேற யாரோன்னு நெனைச்சேன்ஆத்துல எல்லாரும் சௌக்யமா ?
ரொம்ப நாளாச்சு உங்களையெல்லாம் பார்த்துசித்ரா குசலம் விசாரித்துக் கொண்டே உட்காருங்கோ.உட்காருங்கோ என்று எதிர் சோபாவில் தானும் உட்காருகிறாள்.
வேற ஒண்ணுமில்லை மாமி..இவர் என்னை டாட்டா ட்ரிபிள் ஏ இன்ஸ்யூரன்ஸ் கம்பெனில டெவெலப்மெண்ட் ஆஃபீசரா சேர்த்து விட்டிருக்கார்.
எங்க கம்பெனில நல்ல நல்ல பென்ஷன் பிளான் இன்வெஸ்ட்மென்ட் ப்ளான்ஸ் டாக்ஸ் பெனிஃபிட் ப்ளான்ஸ் எல்லாம் கூட இருக்கு.
அதான் கௌரியைப் பார்த்து அவள் ஆபீசுக்கு போறதுக்கு முன்னாடி சொல்லிட்டு எனக்கு அவ கையால ஒரு பிசினெஸ் கொடுக்கச் சொல்லி கேட்டுட்டுப் போகலாம்னு வந்தோம்.
அருகிலிருந்த அவளது கணவர்இதெல்லாம் பொம்பளைங்கள் சமாச்சாரம் என்று தனக்கும் இதற்கும் எந்த சம்பந்தமும் இல்லை என்பதுபோல டீபாயிலிருந்து ரீடர்ஸ் டைஜெஸ்ட் புத்தகத்தை எடுத்துப் புரட்டிக் கொண்டிருந்தார்.
இதைக் கேட்டதும் சித்ரா மனசுக்குள் ஏதோ கணக்குப் போட்டவளாக .ஆமாம் கோதை.புதுசா கார் வாங்கிருக்கா கௌரி..என்னவோ பிரமோஷனாம் அது .சரி.. உன்னோட இன்சுரன்ஸ் வேலைக்கு என்னோட வாழ்த்துக்கள்.
ரொம்ப சந்தோஷம்..கௌரி ஏதாவது பிளானில் இன்வெஸ்ட் பண்ணினாலும் பண்ணுவா.நீயேஅப்பறமாஇன்னொரு நாள் வந்து கேளேன்அவள் இன்னைக்கு தலை வலின்னு நன்னாத் தூங்கிண்டு இருக்காள்.நேக்கு இதொண்ணும் சரியாத் தெரியாது மழுப்பி பேசி விட்டு மெல்ல எழுந்து இருங்கோகாப்பி சாப்ட்டுட்டு போலாம் என்றபடி சமையலறை நோக்கிச் செல்கிறாள் சித்ரா.
நீங்க பேசினதைக் கேட்டேன்பட்இப்போ தான் நான் எங்க ஆஃபீஸ் கொலீக் மூலமா இன்வெஸ்ட்மென்ட் ப்ளானில் கமிட் பண்ணிண்டேன்.
அதனால எனக்கு இப்ப வேற எந்த ஸ்கீமும் வேண்டாம்ஐம் சாரி.நான் உங்களை இந்த விஷயத்தில் டிஸ்ஸப்பாயிண்ட் பண்ணிருந்தா மன்னிச்சுக்கோங்கோ.
காஃபி சாப்பிடறேளா ?என்றதும் இப்பத்தான் சாப்ட்டுட்டு வரோம்..சரிஅப்ப நாங்க கிளம்பறோம்சித்ரா மாமி வரோம்..என்று பொதுவாக குரல் கொடுத்துவிட்டு ஃ பைலில் பேப்பர்களை செருகி விட்டு வேகமாக வெளியேறுகிறாள் கோதை.
படியிறங்கும்போதே ..ம்ம்ம்.கௌரிக்கு கர்வம் ஜாஸ்தியாயிடுத்துஅவ முகத்தைப் பார்த்தாலே எழுதி ஒட்டியிருக்கு.இல்லையான்னாஇனிமேல் இங்க யார் வருவா?
தூக்கமே வராமல் தவிச்சுண்டு இருக்கறவளப் பார்த்து நீ நன்னாத் தூங்கிண்டு இருக்கான்னு சொல்றே..மணி எட்டாறது.அவா என்ன நினைப்பா..அதும் இந்தக் கோதை மாமிக்கு ஒண்ணுமே இல்லாட்டாலும் வண்டிக் கதை பேசுவாம்மா..இப்ப ஒண்ணு எடுத்துக்கறோம்னு வெய்யி.தெனம் ஏதாவது சொல்லீண்டு ஹெல்த் செக் அப் அது இதுன்னு வந்துண்டே இருப்பா.
இதைக் கேட்ட வசந்தியும்.ஆமாம்மா.நான் கூட நெனைச்சேன் வேளை கேட்ட வேளையில இதென்ன தொந்தரவுண்டு ஆனா கௌரி மேடம் கரீட்டாத் தான் சொல்லி அனுப்பினாக என்றாள் .
வசந்தி காலை வீட்டு வேலைகளை முடித்து விட்டு சித்ரா தந்த டிபனை சாப்பிட்டு விட்டுவரேன்மாஎதுனா இருந்தா சொல்லுங்க ஓடியாறேன் என்று சொல்லிவிட்டு ஹவாய் செருப்பில் காலை அவசர கதியில் நுழைத்துக் கொண்டவள் கேட்டைத் தாண்டி தெருவரை நடந்து செருப்பைத் தேய்த்து தேய்த்து சரி செய்து கொண்டே நடந்தாள் .
கல்யாணியும் லாவண்யாவும்.கூடவே இன்னொரு பெண்மணி.லாவண்யாவின் அம்மாவாகத் தான் இருக்க வேண்டும் என்று முகச்சாயல் முத்திரை ஓட்டுப் பதித்தது.
மனசுக்குள் எழுந்த கேள்வியும் கூடவேவரட்டும்நல்லவேளையா வந்து என்கிட்டே மாட்டி யிருக்கா ..கேட்குற கேள்விலஎன்று கொண்டே வாசல் கதவைத் திறந்தவள்.பார்வையில் இங்க ஏன் வந்தேள் ?
பேச எந்த வார்த்தையும் வராத கல்யாணிஉங்க பொண் கௌரி இன்னும் கார்த்தியோட பேசிண்டு இருக்காஇது நல்லதுக்கில்லைசொல்லிட்டேன்..என் பையனுக்கு கல்யாணம் ஆயாச்சுன்னு தெரிஞ்சும்..இது நடக்கறதாக்கும் .. இது கல்யாணி.
கெடுத்தது யாருஉங்க பொண்ணு தான்.பீச்சுலயும் பார்க்குலயும் பேசிப் பேசிஅவன் வாழ்க்கையில் நிம்மதி இல்லாமல் கெடுத்துக் குட்டிச்சுவராக்கி.இதெல்லாம் உங்களுக்கே நன்னாருக்கா.இன்னும் எழுதவே கூச வைக்கும் வார்த்தைகளைக் கேட்டதும் அதற்குள் கௌரியே வெளியே வருகிறாள்.
திருமணம் முடிக்குமுன் மூன்று மாதங்கள் கர்ப்பவதியாக்கிவிட்டு திருமணம் செய்ய முடியாது என்று நழுவிய தன் காதலனின் வீட்டின் முன்பு பட்டதாரிப் பெண் நியாயம் கேட்டு தொடர் உண்ணாவிரதம் படித்துவிட்டு அந்த செய்தித்தாளை சுருட்டி வீசி எறிந்த கல்யாணி இதை எதுக்கு என்கிட்ட தராள் ..?
நான் அவனைக் கடைசியா பெசன்ட் நகர் பீச்சுல பார்த்தப்போ அவன் ஏதோ அவசரத்தில் கல்யாணம் ஆச்சுன்னு சொன்னான்அந்தக்ஷணமே நான் கார்த்தியை .
ஆனால் என்ன அவன் வாழ்க்கை நன்னாருக்கணம்..அதனாலத் தான் நான் அப்படியே ஒதுங்கிட்டேன் .இப்போ என்னோட ஃபோன் நம்பர் கூட அவனுக்குத் தெரியாது.எனக்கும் அவனுக்கும் ஒண்ணுமே இல்லாத போது உங்க யாருக்கும் என்னோட வந்து பேச ஒண்ணுமேயில்லை இனிமேல் இங்கே எதையும் கேட்டுண்டு யாரும் வரவேண்டாம்.ப்ளீஸ்..என்று சொல்லியபடி வாசலைப் பார்த்து கைகளை நீட்டுகிறாள்.
என்னமோ நீ பெத்துப் பேர் வேச்சாப்பல..திமிர் பிடிச்சவளே.என்றபடியே வந்தவர்கள் மூவரும் கௌரியின் முகத்தில் அறைந்த வார்த்தைகளில் உறைந்து போய் அவமானத்தில் குறுகி வெளியேறினார்கள்.
அப்போ எனக்கு மன ஏமாற்றம்.வேண்டாம் நான் இதைச் சொல்லியிருந்தால் வீணாக அந்தப் பெண்ணின் வாழ்க்கை நரகமாகும்.அவன் கஷ்டப்பட்டு செய்த ஒரு நல்ல காரியத்துக்கு மதிப்பு இல்லாமல் போகும்.
மனத்தின் அதீத அலுப்பில் படுக்கையில் சென்று படுத்துக் கொண்டாலும் கௌரிக்கும்சித்ராவுக்கும் மனசு நிறைந்த கேள்விகள்அத்தனையும் விடை தெரியாத கேள்விகள்.. புரண்டு புரண்டு படுத்தாலும் புலப்படாத பதில்கள் அவர்களை உறங்க விடாமல் அலக்கழித்தது .
இன்னைக்கு கார்த்தால வந்த கோதை மாதிரி இன்னும் நம்ப சொந்தக்காரா.இப்படி இன்னும் எத்தனை பேரை சந்திக்கணமோஒரு நாள் போறதே உம்பாடு எம்பாடா இருக்கே.இன்னும் ஏழு மாசங்கள் எப்படித் தான் கழியப் போறதோ..?
கௌரிகௌரி.எழுந்திரு..கிளம்பு.ஒரு தடவை லேடி டாக்டரைப் பார்த்துட்டு வந்துடலாம்சித்ரா மகளை எழுப்பிக் கொண்டிருந்தாள்.
முதல் முதலா கார்ல வெளில போறோம்.எல்லாம் சுபமா நடக்கணம்னு பிள்ளையார் கோயிலுக்குப் போயிட்டு அங்கேர்ந்து சத்யம் ஹாஸ்பிடல் போகலாம்நேக்கு நன்னாத் தெரிஞ்ச டாக்டர் மாலதி அங்க தான் கைனகாலஜிஸ்ட்டா இருக்கா சீக்கிரமா கிளம்பு கிளம்புசித்ரா அவசரப் படுத்தவும் கௌரி எழுந்து கொள்கிறாள்.
பார்க்க வேண்டிய நேரத்தில் கோட்டை விட்டுடு..நீ எதையோ உடுத்திக்கோஎன்று போறபோக்கில் அந்தப் புடவையை அப்படியே மடித்து அலமாரியில் அடுக்கினாள் .
டாக்டர் ஆப்பரேஷன் தியேட்டரில் இருக்கிறார் கொஞ்ச நேரம் உட்காருங்க என்று ரிசெப்ஷனில் இருந்த பெண் இவர்களிடம் சொல்லிவிட்டு கண்களால் கௌரியை ஸ்கேன் செய்து கொண்டிருந்தாள் அவள்.
அதே நேரம் இறுதியாக கைகளைத் துடைத்தபடியே வந்த டாக்டர் மாலதி சித்ராவைப் பார்த்து உன் டாட்டரா வா..வா..என்று அறைக்குள் நுழைந்து கொள்ள இருவரும் பின் தொடர்கிறார்கள்.
கையுறைகளை கழற்றி குப்பை கூடையில் வீசிவிட்டு சிரித்தபடியேகன்ஃபர்ம் சித்ரா நீங்க பாட்டியாகப் போறீங்க..கங்கிராஜுலேஷன்ஸ்வாம்மா கௌரி..உட்கார்.
எனக்கென்னமோ இது ட்வின்ஸ் மாதிரி தெரியுது.எதுக்கும் இன்னும் கொஞ்ச நாள் கழித்து ஒரு ஸ்கேன் பண்ணிப் பார்த்துடலாம்கூல் கௌரி டாக்டர் மாலதி பேசிக் கொண்டிருக்கும் போதே கௌரி அந்த அறையை விட்டு வெளியேறி வரும்போது நிறைய பெண்கள் அவரவர் கணவனோடு பாசத்தோடு தங்கள் வயிற்றைப் பிடித்துக் கொண்டு அமர்ந்திருப்பதை பார்த்தபடி தனக்குள் தலை குனிந்தபடி கார் வரை சென்று சித்ராவுக்காக காத்திருந்தாள்.
கௌரி.கௌரிஎன்று அரக்க பரக்க காருக்கு அருகில் வந்த சித்ராஎன்னடிநீ பாட்டுக்கு எழுந்து வந்துட்டேஅங்க அவ பாட்டுக்கு ரெட்டைக் குழந்தைகள்ன்னு கல்லைத் தூக்கிப் போடறாஅதைத் தெரிஞ்சுண்டு தான் நீ லவ குச கோயிலுக்கு அழைச்சுண்டு போனியா.?
வேண்டாம்டி ..இந்த விஷப் பரீட்சை..சொன்னாக் கேளுடி கௌரி.. டப்டப்.பென்று பெரும் சப்தத்துடன் காரின் கதவுகள் அடித்துச் சாத்தப்பட்டு அசுர வேகத்தில் கிளம்பி வீட்டை நோக்கிப் பறக்கிறது.
குழந்தைகளோட கருவை கொஞ்சம் கூட ஈவு இரக்கமே இல்லாமல் அழிக்கும் இந்த டாக்டரின் முதல் ஸ்பரிசம் என்னோட குழந்தைகள் மேல பட்டுடக் கூடாது.
எத்தனை நந்திகள் குழுக்கே வந்தாலும் சேது திட்டத்தை நிறைவேற்ற மத்திய அரசிடம் தொடர்ந்து வலியுறுத்துவோம் என்று முதல்வர் கருணாநிதி தனது அறிக்கையில் கூறியுள்ளார்.
நீதிபதிகள் சேது சமுத்திர திட்டத்தை மாற்று பாதையில் செயல்படுத்துவதாக மத்திய அரசு எந்த அறிவிப்பும் வெளியிடாத நிலையில் உங்கள் விளக்கம் திருப்தி அளிப்பதாக இல்லை.
நீதிபதிகள் அளித்த பரபரப்பான தீர்ப்பில் கூறப்பட்டு இருப்பதாவது இந்த வழக்கில் சென்னை ஐகோர்ட்டு அளித்த தீர்ப்பில் பந்த் சட்ட விரோதமானது என்று கூறியதை ஏற்கிறோம்.
அல்லது சுப்ரீம் கோர்ட்டில் தாக்கல் செய்யப்பட்ட பிரமாண பத்திரத்தை மத்திய அரசு திரும்ப பெற்றுக் கொண்டதற்காக போராட்டம் நடத்தப்படுகிறதா?
நாட்டில் எல்லாவற்றையும் கோர்ட்டுகள்தான் கண்காணிக்க வேண்டிய தடுத்து நிறுத்த வேண்டிய உத்தரவு பிறப்பிக்க வேண்டிய நிலைமைக்கு நாம் இன்று வந்துள்ளோம்.
நாளை துவங்க உள்ள ஏழு ஒரு நாள் போட்டிகள் கொண்ட தொடர் நிஜ சாம்பியனை அடையாளம் காட்டும் என்று கூறி இந்தியாவை சீண்டி பார்க்கிறார் ஆஸ்திரேலிய கேப்டன் ரிக்கி பாண்டிங்.
பந்த் நடைபெறும் நாளில் மக்களின் இயல்பு வாழ்க்கை பாதிக்கப்படாது என்றும் மக்களின் உரிமைகளுக்கு பாதிப்பு இராது என்றும் அரசு தலைமை வழக்கறிஞர் உத்தரவாதம் அளித்துள்ளார்.
எந்தவொரு அரசியல் கட்சியோ அல்லது அமைப்போ கட்டாயப்படுத்தி குடிமக்களின் அன்றாட வேலையில் குறுக்கிட்டால் அப்படி குறுக்கிடுபவர்கள் மீது நடவடிக்கை எடுக்க வேண்டும்.
மக்களின் அடிப்படை உரிமைகள் பாதிக்காத வகையில் உறுதி செய்ய வேண்டிய கடமை அரசுக்கு உள்ளது என்றும் ஐகோர்ட் கருத்து தெரிவித்துள்ளது.
நேற்று இவ்வழக்கில் தலைமை நீதிபதி ஏ.பி.ஷா நீதிபதி ஜோதிமணி ஆகியோர் அடங்கிய முதல் பெஞ்ச் முன் விசாரணைக்கு வந்தது.
வக்கீல் என்.ஜோதி பந்த் அறிவிப்பு தொடர்பாக மும்பை ஐகோர்ட் பிறப்பித்த உத்தரவைப் போல் இந்த வழக்கிலும் பிறப்பிக்க வேண்டும்.
மும்பை ஐகோர்ட்டில் நீதிபதியாக ஏ.பி.ஷா பணியாற்றிய போது பந்த் அறிவிப்பு வழக்கில் உத்தரவு பிறப்பித்திருந்தார் இந்த உத்தரவுக்கு சுப்ரீம் கோர்ட் தடை விதிக்கவில்லை.
எத்தகைய காரணங்கள் இருந்தாலும் மக்களின் உரிமைகள் பாதிக்கும் வகையில் ஆளுங்கட்சியே பந்த்க்கு அழைப்பு விடுப்பது முறையாக இருக்குமா?
இதை தொடர்ந்து பந்த் நடத்துவது சட்டவிரோதம் என்று ஜெ சுப்பிரமணிய சாமி டிராபிக் ராமசாமி ஆகியோர் வழக்கு தொடர்ந்தர்கள்.
வேலைக்கு வருபவர்களை தடுப்பவர்கள் மீது நடவடிக்கை எடுக்கப்படும் என்று வாக்குறுதி அளிக்க வேண்டும் என்றும் அரசை நீதிபதி கேட்டுக்கொண்டுள்ளார்.
நேற்று இந்திய அணி வந்து இறங்கியதை எல்லா நியூஸ் சேனல்களும் போட்டி போட்டுக்கொண்டு கேமராவுக்கு ரெயின் கோட் எல்லாம் போட்டு நேரடி ஒளிபரப்பு செய்தது.
மகாராஷ்டிரா துணை முதலமைச்சர் இந்திய அணியை சக்கரபதி சிவாஜி போன்றவர்கள் பிரிட்ஷை எதிர்த்து போராடிய சுதந்திர போராட்ட வீரர்கள் போன்றவர்கள் பாக்கிஸ்தானுடன் போர் புரிந்த இந்திய ராணுவத்தினர் போன்றவர்கள் என்றார்.
ராமன் குடிகாரன் என்று வால்மீகி தனது ராமாயணத்தில் எழுதியிருக்கிறார் இது தமிழக முதல்வரின் ஹிந்து மத துவேஷப் பேச்சுக்களின் சமீபத்திய வெளியீடு.
ராமன் குடிகாரன் என்று வால்மீகி ராமாயணத்தில் எந்த ஒரு இடத்திலும் குறிப்பிடப்படவில்லை என்பதை அவருக்கு யார் சுட்டிக்காட்டினார்களோ தெரியாது டெலிவிஷன் சேனல்களினால் பதிவு செய்யப்பட்டு ஒளிபரப்பப்பட்டு விட்ட இந்த அட்டூழியமான பேச்சை கொஞ்சம் மாற்றி பத்திரிகைகளுக்கு அனுப்பினார்.
அதில் ராமர் சோமபானம் என்ற மதுபானம் அருந்துகிறவர் என்று வால்மீகி எழுதியிருக்கிறார் என்று மட்டுமே முதல்வர் கூறியதாக அவருடைய இந்த திருத்தமும் பிதற்றலே.
ஸோம என்பது ஒரு கொடி ஸோமலதை அதன் ரஸம் ஸோம ரஸம் இது தேவர்களுக்கு உரியதாகவும் அமிர்தத்திற்கு ஒப்பானதாகவும் குறிப்பிடப்படுகிறது.
ஆகையால் ஸோமபானம் அருந்துவது என்பது சடங்குகளுடன் கூடிய புனிதமுடைய ரஸத்தை அருந்துவதே தவிர போதை ஏற்றிக்கொள்கிற விஷயம் அல்ல.
அதாவது ராமன் குடிகாரன் என்று வால்மீகி கூறியிருக்கிறார் என்ற முதல்வரின் பேச்சும் பிதற்றல் ராமர் ஸோமபானம் என்கிற மதுபானம் அருந்துகிறவர் என்று வால்மீகி எழுதியிருப்பதாக முதல்வர் கூறியிருப்பதும் அபத்தம்.
ராமாயணத்தைப் பற்றி பேச ஆரம்பித்தாலே பிதற்றியே தீருவது என்று அவருக்கு என்ன வைராக்கியமோ தெரியவில்லை இப்போது மீண்டும் அந்த வேலையைச் செய்திருக்கிறார்.
இருந்தாலும் கூட முதல்வர் ஆயிற்றே அதனால் அவருடைய பதவியை நினைத்தாவது அவர் ஏன் இப்படி பேசியிருக்கிறார் என்பதைப் புரிந்துகொள்ள கொஞ்சமாவது நாம் முனைய வேண்டாமா?
திரைப்பட காமெடி சீன்களில் காமெடியன் ஆஃப்ரிக்காவிலிருந்து வந்திருப்பதாகச் சொல்லிக் கொண்டு கெக்கே... புக்கே... மக்ர டொக்கே... ஜிக்ல மக்கோ... திங்கன கும்பாரே... அஜாகினி பஜோகினி... என்று ஏதாவது பேசுவார் அவர் பக்கத்தில் இருப்பவர் இந்த உளறலுக்கு ஒரு அர்த்தம் சொல்வார்.
ராமாயணத்திலிருந்து ராமர் மது உண்டதாக தெரிய வருகிறது என்று யாரோ முதல்வரிடம் சொல்ல அதை வைத்துக் கொண்டு ஆஹா மது மதுபானம் சாராயம் என்று அவர் முடிவுகட்டி விட்டார் போலிருக்கிறது.
ஸம்ஸ்க்ருதத்திலும் தமிழிலும் மது என்ற சொல்லிற்கு உள்ள நல்ல அர்த்தங்களை கொள்ள முடியாது என்ற வைராக்கியத்துடன் கள் என்ற அர்த்தத்தைத்தான் எடுத்துக்கொள்வேன் என்று சொன்னால் அதில் வறட்டுப்பிடிவாதம் இருக்குமே தவிர விஷயஞானம் இருக்காது.
இன்னமும் சொல்லப்போனால் போதை தருகிற பானங்களை அருந்துவதை ராமர் வெறுத்தார் என்பது வால்மீகி ராமாயணத்தில் மிகத் தெளிவாகக் கூறப்பட்டிருக்கிறது.
வாலி வதத்திற்குப் பிறகு ஸுக்ரீவன் தான் ராமருக்கு அளித்த வாக்குறுதியை மறந்து கேளிக்கைகளில் ஈடுபட்டுக் கொண்டிருந்தான் இப்படி யுத்த முஸ்தீபுகள் செய்யப்படாமல் இருப்பதைப் பார்த்த ராமர் கோபம் அடைகிறார்.
ஸுக்ரீவன் கேளிக்கைகளிலும் போதை பானங்கள் அருந்துவதிலும் நேரம் கழித்துக் கொண்டிருப்பதை சாடி அவர் லக்ஷ்மணனிடம் பேசுகிறார்.
அந்த இடத்தில் ராமர் கண்டிக்கிற பழக்கம் பானம் அருந்துவது பானமேவோபஸேவதே பானம் அருந்துவதிலேயே குறியாக இருக்கிறான் என்று ராமர் கூறுகிறார்.
ஆனால் குடிப் பழக்கத்தை மது அருந்துவது என்றோ ஸோமபானம் அருந்துவது என்றோ சொல்லவில்லை லக்ஷ்மணன் சுக்ரீவனை சந்திக்கச் செல்கிறான் முதலில் தாரை வாலியின் மனைவியாக இருந்தவள் பின்னர் சுக்ரீவனோடு இணைந்தவள் வந்து வரவேற்கிறாள்.
பானயோகாச்ச நிவ்ருத்தலஜ்ஜா என்றுதான் சொல்லப்பட்டிருக்கிறது மது அருந்தியதால் வெட்கத்தை விட்டாள் என்றோ ஸோமபானம் அருந்தியதால் லஜ்ஜையை விட்டாள் என்றோ சொல்லப்படவில்லை.
ராமர் சுக்ரீவனுக்கு விடுத்த எச்சரிக்கையையும் அவர் கூறியதையும் தாரையிடம் எடுத்துரைக்கிற லக்ஷ்மணன் வாழ்வில் நலம் பெறவும் தர்ம நெறிப்படி நடக்கவும் விரும்புகிறவர்களுக்கு இம்மாதிரி குடிப்பது தகாது அறம் பொருள் இன்பம் மூன்றையும் குடி அழிக்க வல்லது என்கிறான்.
மீண்டும் ஸுக்ரீவனை சந்திக்கிறபோது பசுவதை செய்பவன் திருடன் விரதத்தை மீறுபவன் ஆகியோருக்கு இணையாக குடிப்பவனைப் பேசுகிறான் லக்ஷ்மணன்.
கோக்னே சைவ ஸுராபேச சௌரே பக்னவ்ரதே ததா என்று சொல்லி குடிப் பழக்கத்தை ஸுராபே ஸுராபானம் அருந்துவது என்றுதான் லக்ஷ்மணன் கூறுகிறான்.
ராமரும் லக்ஷ்மணனும் குடிப்பழக்கத்தை இவ்வாறு கண்டனம் செய்திருக்க ராமர் குடிகாரர் என்றோ குடிப்பழக்கம் உடையவர் என்றோ கருத வால்மீகி ராமாயணத்தில் இடமே இல்லை.
மீண்டும் ஒருமுறை கவனத்தில் கொள்வது தகும் என்பதால் ஸோமபானம் என்பது போதை தருகிற பானம் அல்ல என்பதையும் அதையும் ராமர் அருந்தியதாக வால்மீகி கூறவில்லை என்பதையும் நினைவுபடுத்திக் கொள்வோம்.
ஆன்மீகம் பற்றியோ தெய்வ நம்பிக்கை பற்றியோ தெரிந்துகொள்ள வேண்டுமானால் அனந்தராம தீக்ஷிதர் கிருபானந்த வாரியர் புலவர் கீரன் போன்றவர்கள் என்ன சொல்லியிருக்கிறார்கள் என்றுதான் பார்க்க வேண்டும் அல்லது தயானந்த சரஸ்வதி ஸ்வாமிகள் கிருஷ்ண ப்ரேமி ஸ்வாமிகள் ஆகியோரை அணுக வேண்டும்.
உதாரணமாக ரம்ஜான் நோன்பு பற்றி தெரிந்துகொள்ள வேண்டுமானால் முதல்வரிடம் போனால் அந்த நோன்பு பற்றிய அடிப்படை நம்பிக்கைகள் பற்றி விவரம் இல்லாவிட்டாலும் குல்லாய் அணிவது கஞ்சி குடிப்பது என்ற விவரங்களாவது தெரியவரும்.
இருந்தாலும் அவர் மனித நாகரிகத்தை மதித்தவர் என்பதால் கொழுக்கட்டை திணிப்பேன் என்றெல்லாம் சொல்லாமல் எனக்கு அது பற்றியெல்லாம் நம்பிக்கையும் இல்லை தெரியவும் தெரியாது என்று சொல்லியிருப்பார்.
சரத்குமார் திரு.குருமூர்த்தி ஆகியோர் என்னிடம் இதுபற்றி அபிப்ராயம் கேட்டபோது வால்மீகி ராமாயணத்தில் உள்ள மேற்கண்ட விவரங்களை எல்லாம் நான் அவர்களிடம் விரிவாக எடுத்துச் சொன்னேன்.
அவர்களைப் போல நம்பிக்கை கொண்டவர்களிடம் கூறினால் ஓரளவாவது உண்மைகள் பலரிடையே பரவும் கலைஞர் போல துவேஷ மனம் கொண்டவர்களின் கவனத்திற்கு இதை எடுத்துச் சென்று என்ன பயன்?
ஆனால் வாசகர்களில் யாராவது முதல்வரின் பேச்சைப் பற்றிய செய்தியைப் படித்து சற்று மனம் குழம்பியிருந்தால் அவர்கள் தெளிவுபெற வேண்டும் என்கிற எண்ணத்தில்தான் இவ்வளவு விவரங்கள் இங்கே தரப்பட்டுள்ளன.
ஹிந்து மதம் நீங்கலாக மற்ற மதத்தவர்கள் வழிபடுகிற தெய்வங்கள் பற்றியோ இறைத் தூதர்கள் பற்றியோ எதுவும் பேசக் கூடாது என்று அரசியல் சட்டம் கூறுகிறதா?
சமீபத்தில் என் குடும்பத்தினர் பற்றி விமர்சனம் செய்கிறார்களே என்று வருத்தப்பட்டாரே கருணாநிதி குடும்பத்தினர் அரசியலுக்கு வந்தாலும் அவர்களை பற்றி யாரும் எதுவும் பேசக்கூடாது என்று அரசியல் சட்டம் கூறுகிறதா?
அரசியல் சட்டம் எல்லா மதத்தினருக்கும் இடர்பாடு குறுக்கீடு இன்றி தங்கள் நம்பிக்கையைத் தொடர்கிற உரிமையைத் தந்திருக்கிறது வழிபாட்டு உரிமை உறுதியாக்கப்பட்டிருக்கிறது.
ஆனால் மனம் புண்படுகிறது என்று ஹிந்துக்களில் பலர் மேடைகளிலும் பத்திரிகைகளுக்கு எழுதும் கடிதங்களிலும் மீண்டும் மீண்டும் கூறிய பிறகும் இதுபற்றி ஒரு வழக்கு வந்த பிறகும் முதல்வர் இப்படி தொடர்ந்து பேசுவதால் மனதை புண்படுத்துகிற நோக்கம் அவருக்கு இருப்பது தெளிவாகிறது.
ஒரு மதத்தினர் தொழும் தெய்வங்களை நான் இகழ்ந்தே தீருவேன் என்று செயல்படுகிறவர் மதச்சார்பின்மையின்படி ஆட்சி நடத்துபவரும் அல்ல அப்படிப்பட்டவர் பதவியில் தொடர்வது அரசியல் சட்டத்திற்குப் பெருமையும் அல்ல.
மைனாரிட்டி அரசின் முதலமைச்சர் கருணாநிதி தனது பொறுப்பு மற்றும் கடமையை மறந்து உலகெங்கும் வாழும் கோடிக்கணக்கான இந்து மக்களின் நம்பிக்கையை ஆழமாக காயப்படுத்தியுள்ளார்.
நான் தொடர்ந்த வழக்கு காரணமாக உச்ச நீதிமன்றம் தற்போது தடை ஆணை விதித்ததையொட்டி தமக்கு கிடைக்க வேண்டிய கமிஷன் கிடைக்கவில்லையே என்ற ஆத்திரத்தில் கருணாநிதி ராமரை இழிவுபடுத்தி பேசி வருகிறார்.
உலக பிரசித்தி பெற்ற தஞ்சை பெரிய கோவிலை கட்டிய ராஜ ராஜசோழன் உலக அதிசயமான தாஜ் மகாலை கட்டிய ஷாஜகான் எந்த கல்லூரியில் படித்தார்கள் என்பதை கருணாநிதி கூறுவாரா.
கருணாநிதி ராமாயணத்தை ஒழுங்காக படித்துள்ளாரா ராமாயணத்தில் தேவ தச்சனான விசுவகர்மா என்பவரது மகன் நளன் என்பவர்தான் ராமாயணத்தில் ராமர் பாலத்தை கட்டியதாக வருகிறது.
இதை புரிந்து கொள்ளாத கருணாநிதி அர்த்தமற்ற தேவையற்ற கண்டிக்கத்தக்க பேச்சுக்களை பேசி இந்து மக்களையும் மதநம்பிக்கை உள்ளவர்களின் மனதை புண்படுத்தி காயப் படுத்தி வருகிறார்.
ஒரு மாநிலத்தின் முதல்அமைச்சராக இருக்க கூடிய கருணாநிதி அரசியல் சட்டத்தை மதிக்காமல் ஒரு குறிப்பிட்ட மதத்தை தாக்கி பேசுவது தண்டனைக்குரியது.
இல்லாவிட்டால் மத்தியில் உள்ள காங்கிரஸ் கூட்டணி அரசு திமுக அமைச்சர்களை பதவி நீக்கம் செய்து தமிழக அரசை டிஸ்மிஸ் செய்ய வேண்டும்.
கிரிக்கெட் விளையாட்டுக்கு காட்டும் ஆர்வத்தை மத்திய அரசு மற்றும் மாநில அரசுகள் காட்டாதது அவர்களை மிகவும் விரக்தி அடைய வைத்துள்ளது.
இதுகுறித்து தேசிய ஹாக்கி அணியின் பயிற்சியாளரான ஜோக்கிம் கார்வல்ஹோ சென்னையில் கூறுகையில் ஆசிய கோப்பைப் போட்டியில் இந்தியா அபார வெற்றி பெற்று சாம்பியன் ஆனது இப்போட்டி சென்னையில் நடந்தது இப்போட்டியைக் காண மிகப் பெரிய அளவில் ரசிகர்கள் திரண்டு வரலாறு படைத்தனர் ஆனால் இந்த வெற்றியைத் தேடிக் கொடுத்த இந்திய வீரர்களை மத்திய அரசும் சரி சம்பந்தப்பட்ட வீரர்கள் சார்ந்த மாநில அரசுகளும் சரி கண்டு கொள்ளவே இல்லை.
மத்திய அமைச்சர் பிரபுல் படேல் மகாராஷ்டிராவைச் சேர்ந்தவர் மற்றும் ஜார்க்கண்ட் ஹரியாணா கர்நாடகா மகாராஷ்டிர ஆகிய மாநில அரசுகள் இப்போது இந்திய கிரிக்கெட் வீரர்களுக்குப் பரிசுகளை அள்ளி வழங்குவதாக அறிவித்துள்ளனர்.